钦定古今图书集成/理学汇编/学行典/第211卷 > 许天赠
## 钦定古今图书集成/理学汇编/学行典/第211卷 > 许天赠

按《石门县志》：“许天赠，字懋勋，幼丧父，孀母遘疾，赠侍
药，不交睫者弥月。吁天告代，刲股煎汤以进，母疾乃
瘳。逾年，母又疾，忆前汤赠，复刲股几绝。母闻之，痛悼
以卒，居庐时，未尝一见喜容。当事廉其行，嘉叹曰：‘刲
股二次，霜刀留两臂之痕；庐墓三年，血泪殷枯松之
色。生平耕读之馀，绝不与他事。至其焚父遗逋券，岁’”
祲，为粥于路，以济饥民，尤德之彰著者。